Document ID: 31985D0377

Odločba Komisije Egs
z dne 7. junija 1985
o določitvi tipologije Skupnosti za kmetijska gospodarstva
(85/377/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o prihodkih in o poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo EES št. 2143/81 [2],
ob upoštevanju Uredbe Sveta EGS št. 1463/84 z dne 24. maja 1984 o organizaciji strukturnih raziskav kmetijskih gospodarstev za leti 1985 in 1987 [3] in zlasti člena 6(2) Uredbe,
ker Odločba Komisije EGS št. 78/463 z dne 7. aprila 1978 o določitvi tipologije Skupnosti za kmetijska gospodarstva [4], kakor je bila nazadnje spremenjena z Odločbo EGS št. 84/542 [5], določa v členu 1 dva dejavnika, na katerih temelji tipologija Skupnosti, in sicer, tipu kmetovanja in ekonomski velikosti kmetijskega gospodarstva; ker sta ta dejavnika določena na osnovi standardiziranega pokritja (SP);
ker je glede na opredelitev iz člena 1(d) navedene odločbe standardizirano pokritje ekonomsko merilo, ki se izraža v denarju; ker je tako merilo sčasoma zavezano spremembam;
ker standardizirana pokritja, določena v Prilogi I navedene odločbe, temeljijo na povprečnih vrednostih v nekem obdobju opazovanja; ker jih je treba zato redno sprotno dopolnjevati, da se upoštevajo gospodarska gibanja, tako da se lahko tipologija še naprej koristno uporablja za namene, opredeljene v členu 3 navedene odločbe; ker je treba v ta namen predvideti pogostost, ki je, kolikor je to mogoče, povezana z leti, v katerih se izvajajo strukturne raziskave kmetijskih gospodarstev;
ker je treba tako sprotno dopolnjevanje izvesti na podlagi povprečnega standardiziranega pokritja za obdobje opazovanja, ki traja nekaj let;
ker mora biti seznam parametrov, za katere se vzpostavijo standardizirana pokritja, v skladu z postavkami, ki se uporabljajo v strukturnih raziskavah kmetijskih gospodarstev;
ker je potrebna klasifikacijska shema, sprejeta z Odločbo EGS 78/463, ki jo je treba spremeniti s ciljem, da se bolje upoštevajo regionalne okoliščine, zlasti v državah članicah, ki so se priključile EGS po uveljavitvi te odločbe, ter spremembe v seznamu postavk, uporabljenih pri strukturnih raziskavah;
ker pa mora ostati shema čim bolj nespremenjena, da je zagotovljena zadostna časovna stalnost in se tako omogočijo analize trendov;
ker evropska enota velikosti predstavlja osnovno enoto, ki je izražena za določeno leto opazovanja v denarni vrednosti; ker ta vrednost sčasoma doživlja spremembe pod vplivom sprememb, nastalih pri različnih dejavnikih, ki določajo kmetijsko-gospodarska gibanja; ker je treba, da ostane evropska enota velikosti pomembna v smislu tipologije Skupnosti, redno dopolnjevati njene opredelitve istočasno, ko se prilagodijo standardizirana pokritja;
ker so ukrepi, predvideni s to odločbo, v skladu z mnenjem Odbora Skupnosti za Mrežo knjigovodskih podatkov s kmetijskih gospodarstev EGS in mnenjem Stalnega odbora za kmetijsko statistiko,
SPREJELA NASLEDNJO ODLOČBO:
POGLAVJE I
Tipologija skupnosti za kmetijska gospodarstva
Člen 1
V tej odločbi pomeni "tipologija Skupnosti kmetijskih gospodarstev" (v nadaljevanju: "tipologija") enotno klasifikacijo kmetijskih gospodarstev v Skupnosti, ki temelji na tipu kmetovanja in ekonomski velikosti. Razvrstitev je taka, da omogoča sestaviti razčlenjene homogene skupine kmetijskih gospodarstev.
Tip kmetovanja in ekonomska velikost kmetijskega gospodarstva se določita na osnovi standardiziranega pokritja.
Člen 2
1. Tipologija se določi, da zadovolji zlasti potrebe skupne kmetijske politike po informacijah.
2. Namen tipologije je, da zagotovi instrument, ki na ravni Skupnosti omogoča:
- analizo stanja na kmetijskih gospodarstvih, ki temelji na ekonomskem merilu,
- primerjave stanja na kmetijskih gospodarstvih,
- med različnimi razredi v tipologiji,
- med državami članicami ali regijami držav članic,
- v različnih obdobjih.
3. Uporaba tipologije v glavnem vključuje predstavitev podatkov glede na tip kmetovanja in razred ekonomske velikosti, zbranih s strukturnimi raziskavami kmetij Skupnosti in podatkov iz Mreže knjigovodskih podatkov s kmetijskih gospodarstev Skupnosti.
POGLAVJE II
Standardizirano pokritje
Člen 3
V tej odločbi pomeni "standardizirano pokritje (SP)" razliko med standardizirano vrednostjo proizvodnje in standardizirano vrednostjo nekaterih posebnih stroškov, kakor so določeni v Prilogi I: ta razlika se v vsaki regiji določi za različne značilnosti pridelka in živine.
Člen 4
Skupno standardizirano pokritje kmetijskega gospodarstva ustreza vsoti vrednosti, dobljenih za vsako značilnost, če se pomnoži standardizirano pokritje na enoto s številom ustreznih enot.
Člen 5
Standardizirana pokritja se določijo z uporabo povprečnih osnovnih podatkov, preračunanih v nekem nekaj let trajajočem obdobju opazovanja. Redno se dopolnjujejo s ciljem, da se upoštevajo gospodarska gibanja.
V Prilogi I so določeni postopki za zbiranje podatkov, metod izračunavanja in pogostosti določanja standardiziranega pokritja.
POGLAVJE III
Tip kmetovanja
Člen 6
tej odločbi se "tip kmetovanja" nekega kmetijskega gospodarstva določi z relativnim prispevkom raznih aktivnosti k njegovemu skupnemu standardiziranemu pokritju.
Člen 7
V odvisnosti od natančnosti zahtevanih podrobnosti, so tipi kmetovanja naslednji:
- splošni tipi kmetovanja,
- glavni tipi kmetovanja,
- posebni tipi kmetovanja,
- podtipi nekaterih posebnih tipov kmetovanja.
Ti podtipi so neobvezni za tiste države članice, kjer je število kmetijskih gospodarstev s tem tipom kmetovanja majhno.
Klasifikacija kmetijskih gospodarstev glede na tip kmetovanja je določena v Prilogi II.
POGLAVJE IV
Ekonomska velikost kmetijskega gospodarstva
Člen 8
Ekonomska velikost kmetijskega gospodarstva se določi na osnovi skupnega standardiziranega pokritja kmetijskega gospodarstva. Izraža se kot evropska enota velikosti (EEV). Ta enota se opredeli v skladu s Prilogo III A. Metoda izračunavanja ekonomske velikosti kmetijskega gospodarstva je določena v Prilogi III B.
Člen 9
Razredi ekonomske velikosti kmetijskega gospodarstva so določeni v Prilogi III C.
POGLAVJE V
Splošne določbe
Člen 10
Odločba EGS 78/463 se uporablja v obdobju pred letom 1985. Poznejša uporaba pa temelji na tej odločbi.
Podatki o standardiziranem pokritju bodo prvič uporabljeni v obdobju opazovanja "1982" (koledarska leta 1981, 1982 in 1983 ali za kmetijsko pridelavo v letih 1981/82, 1982/83 in 1983/84), ki je določeno v skladu s poglavjem II.
Člen 11
Komisija ob pomoči držav članic najmanj vsakih deset let oceni izkušnje, dobljene pri uporabi te odločbe in nove potrebe Skupnosti, ki so se pojavile na tem področju. Na zahtevo se lahko po taki oceni ta odločba spremeni.
Člen 12
Ta odločba je naslovljena na države članice.
V Bruslju, 7. junija 1985

Labels: 19
6